פיגועי טרור נגד ישראלים בישראל ובשטחים ב-2023

רשימת פיגועי טרור נגד יהודים שהתרחשו במדינת ישראל וביהודה ושומרון בשנת 2023, רבים מהם במסגרת גל הטרור 2023.

סקירה 
כתוצאה מפיגועי הטרור, בשנה זו (מלבד מאות ההרוגים במתקפת הפתע על ישראל) נרצחו 36 אנשים (34 אזרחים ישראלים, תייר אחד ופועל מעזה), ונפצעו 113, מהם 11 פצועים מקרב כוחות הביטחון.

שנה זו הינה הקטלנית ביותר מאז 2005 מבחינת נרצחי טרור (ראו טרור פלסטיני).

כרוניקה 
להלן, נזכרים האירועים הבולטים יותר; לצידם, התרחשו מקרים נוספים של ניסיונות פיגוע או פיגועים מתוכננים שלא פורסמו לפרטיהם. בנוסף, ישנם פיגועים שסוכלו על ידי כוחות הביטחון של ישראל בהובלת שירות הביטחון הכללי, צה"ל ומשמר הגבול ובסיוע הימ"מ ויחידות מסתערבים.

ינואר 
בחודש ינואר יצאו לפועל 251 פיגועים שיצאו מאיו"ש וירושלים. במהלך החודש נרצחו 7 ונפצעו 10 כתוצאה מפיגועי טרור, מהם ארבעה מקרב כוחות הביטחון.
  11 בינואר – פיגוע דקירה בדרום הר חברון: מחבל דקר גבר בחוות יהודה ליד היישוב שמעה ופצע אותו באורח בינוני. המחבל חוסל על ידי אזרח שהיה במקום. שבוע לפני כן, קיבל הפצוע, בעל החווה, איומים על חייו מראש עיריית דאהרייה.
  17 בינואר – קצין במשטרה הפלסטינית ביצע פיגוע ירי אל עבר כוח צה"ל באזור חלחול. החיילים השיבו אש והרגו את הקצין הפלסטיני.
  21 בינואר – ניסיון פיגוע דקירה בחוות אפרים ליד רמאללה. המחבל חוסל.
  25 בינואר – ניסיון פיגוע דקירה בצומת קדומים, המחבל חוסל.
  25 בינואר – שוטר נפצע באורח קל במהלך עימותים בפעילות להריסת בית מחבל במזרח ירושלים.
  27 בינואר – פיגוע הירי בנווה יעקב: בפיגוע ירי בשכונת נווה יעקב שבירושלים נרצחו שבעה בני אדם ונפצעו שלושה. המחבל נורה למוות.
  27 בינואר – יידוי אבנים ליד יצהר. מאבטח ירה לכיוון המיידים ופצע שניים מהם.
  28 בינואר – פיגוע ירי בעיר דוד בירושלים: שני ישראלים נפצעו באורח קשה, המחבל, פלסטיני בן 13 מסילוואן, נוטרל ונפצע בינוני-קשה. יום למחרת, קיבלה הממשלה החלטה תקדימית לאטום את בית המחבל על אף שלא הצליח לרצוח.
  28 בינואר – ניסיון פיגוע ירי בבקעת הירדן: 2 מחבלים נכנסו למסעדה בצומת אלמוג וירו כדור, אך עקב מעצור בנשק הם חדלו מלירות ונמלטו מהזירה. ב-6 בפברואר בלילה 7 מחבלים, בהם, שני מחבלי החמאס ראפת עווידאת ומאלכ לאפי, מבצעי הפיגוע, נהרגו במהלך קרב יריות עם כוח מגדוד לביאי הבקעה במחנה הפליטים עקבת ג'בר באזור יריחו.
  28 בינואר – מחבל חמוש באקדח ניסה לחדור ליישוב קדומים שבשומרון, ונורה למוות בידי מאבטח.
  29 בינואר – שני חמושים חדרו לשטח ישראל מכיוון סוריה וזוהו על ידי התצפיות. כוח צה"ל הוזעק לנקודה, ירה לעברם בנוהל מעצר חשוד וזיהה פגיעה. מאוחר יותר פרסם דובר צה"ל שאחד החשודים שנעצר היה פעיל טרור סורי מטעם איראן שעסק בריגול לטובת ביצוע פיגועי טרור בחזית רמת הגולן.
  31 בינואר – פיגוע דריסה בצומת תפוח: שני חיילים נפצעו באורח קל ובינוני. המחבל נמלט, והסגיר את עצמו כעבור מספר שעות.

פברואר 
בחודש פברואר יצאו לפועל 200 פיגועים שיצאו מאיו"ש וירושלים. במהלך החודש נרצחו 7 ונפצעו 12 כתוצאה מפיגועי טרור.
  3 בפברואר – מחבל פלסטיני התקרב לעמדה צבאית ליד מפקדת חטמ"ר שומרון וניסה לתקוף חייל ולחטוף את נשקו. חייל אחר מגדוד 605, ששהה במקום ירה במחבל למוות.
  5 בפברואר – נהג אוטובוס ישראלי נפצע קל לאחר שפלסטינים יידו אבנים לעבר רכבו בין ההתנחלות שבי שומרון למוצב חומש.
  7 בפברואר – תושב טלמון העלה לרכבו סמוך למודיעין עילית מחבל, שביקש לנסוע לנריה. סמוך לצומת הדואר, שלף הערבי סכין ודרש מהנהג לנסוע לביתילו, שם אזק את הנהג למושב באמצעות אזיקון, העלה את הרכב באש ונמלט. הנהג נפצע קל והצליח להימלט.
  10 בפברואר – פיגוע הדריסה בשכונת רמות: מחבל דרס למוות ילד בן 6 וגבר בן 20 בשדרות גולדה מאיר שבשכונת רמות שבירושלים, ופצע חמישה נוספים, בהם ילד בן 8 במצב אנוש, שניים במצב קשה ושניים במצב בינוני. למחרת נקבע מותו של הפצוע אנוש, אחיו של בן ה־6 שנרצח. המחבל נורה למוות.
  13 בפברואר – פיגוע דקירה בעיר העתיקה בירושלים: נער בן 17 נפצע באורח קל סמוך לשער השלשלת. המחבל, בן 14, נעצר.
  13 בפברואר – הפיגוע במחסום שועפאט: פיגוע דקירה באוטובוס במחסום שועפאט שבו נהרג לוחם מג"ב. המחבל דקר את לוחם המג"ב. לצידו היה מאבטח אזרחי נוסף שנטרל בירי את המחבל אך במהלך הירי פגע גם בלוחם המג"ב שנדקר, סמל ראשון אסיל סואעד. המחבל בן ה-13 נורה ונעצר.
  13 בפברואר – מחבל ערבי תושב מחנה הפליטים שועפאט ניסה לדרוס שוטרי מג"ב שפעלו שם. הוא נורה ונעצר.
  14 בפברואר – ישראלי שנכנס בטעות עם רכבו לקלנדיה הותקף באבנים ונפצע באורח קל.
  23 בפברואר – ניסיון פיגוע דקירה בכניסה למעלה אדומים. המחבלת נורתה ונפצעה.
  23 בפברואר – מחבלים רגמו רכב באבנים וסלעים בכביש 60, סמוך לחווארה ופצעו קל 3 ילדים.
  25 בפברואר – מחבל פתח בבוקר בירי מקצה אחד של ערוץ אלמגור של נחל קנה לעבר הקצה השני של הערוץ שבו ממוקם היישוב חוות יאיר. המחבל ירה 6 קליעים אל עבר בית הכנסת שביישוב, ונעצר על ידי כוחות צה"ל ושב"כ בביתו בכפר קראוות בני חסאן.
  26 בפברואר – פיגוע הירי בחווארה (פברואר 2023): שני יהודים נרצחו בפיגוע ירי שאירע בכפר חווארה. בעקבות הפיגוע התרחשו מהומות בין מתנחלים לבין פלסטינים באזור חווארה. ב-7 במרץ 2023 בפעילות מבצעית בג'נין בשיתוף צה"ל והשב"כ, כוח ימ"מ הרג את המחבל שביצע את הפיגוע. בחילופי האש נהרגו 6 מחבלים נוספים ונעצרו שני בנים של המחבל. במקביל פעלו הכוחות בשכם ועצרו מחבלים נוספים. שני לוחמי ימ"מ נפצעו קל ובינוני.
  27 בפברואר – פיגוע הירי בצומת בית הערבה: יהודי נרצח בפיגוע ירי בסמוך לבית הערבה, כביש 90. לאחר מכן המחבלים ביצעו פיגוע ירי נוסף בצומת אלמוג ופגעו בכלי רכב ובו משפחה, ללא נפגעים. המחבלים נמלטו לעקבת ג'בר שליד יריחו. ב-1 במרץ איתרו השב"כ, צה"ל ומג"ב את המחבלים בבית בעקבת ג'בר ואחרי קרב יריות עצרו 2 מהמחבלים שביצעו את הפיגוע וחיסלו מחבל נוסף שניסה להימלט.
  27 בפברואר – ישראלית נפצעה קל בפיגוע ירי בין צומת תפוח למגדלים.
  27 בפברואר – אוטובוס עלה באש בעקבות יידוי בקבוקי תבערה סמוך לירושלים.

מרץ 
בחודש מרץ יצאו לפועל 206 פיגועים שיצאו מאיו"ש עזה וירושלים. במהלך החודש נרצח אדם אחד ונפצעו 15 כתוצאה מפיגועי טרור.
  1 במרץ – תינוק בן חודשיים נפצע קל מיידוי אבנים על ידי מחבלים פלסטינים על כלי רכב בין צומת תפוח לאריאל.
  3 במרץ – פיגוע ירי בליל שבת לעבר רכבו של אזרח ישראלי בצומת בית חגי. גבר נפצע ברגלו ופונה לבית חולים שערי צדק.
  9 במרץ – פיגוע הירי ברחוב דיזנגוף: שלושה נפצעו באורח אנוש, קשה וקל ברחוב דיזנגוף בתל אביב. המחבל, שב"ח המזוהה עם חמאס, חוסל. ב-20 במרץ נפטר מפצעיו אור אשכר, שנפצע באורח אנוש.
  9 במרץ – מטען חבלה שהניח מחבל באוטובוס בביתר עילית לא התפוצץ והעלה עשן, באופן שאיפשר לחבלני המשטרה לנטרלו. המחבל נעצר ב-11 במרץ.
  10 במרץ – ניסיון פיגוע דקירה בחוות דורות שבשומרון: מחבל הגיע עם 2 סכינים וניסה לפרוץ לבית. תושב המקום ירה בו למוות.
  10 במרץ – פיגוע ירי לעבר חיילים בטולכרם, ללא נפגעים.
  10 במרץ – פיגוע אבנים בחווארה: מחבלים רגמו באבנים רכב ישראלי, וכתוצאה מכך אישה נפצעה באורח קל.
  12 במרץ – מחבל ניסה ללא הצלחה לדקור אישה בכתפה בנתניה ונעצר.
  13 במרץ – הפיגוע בצומת מגידו: מחבל לבנוני הפעיל מטען חבלה שהונח מעבר למעקה הבטיחות בכביש 65 סמוך לצומת מגידו, ופצע קשה מאוד אדם אחד. המחבל ניסה לחזור לכיוון גבול לבנון וחוסל על ידי לוחמי ימ"מ ושב"כ ליד היישוב שלומי כשלבש חגורת נפץ.
  13 במרץ – נער נפצע באורח קל בפיגוע אבנים סמוך ליישוב מעון.
  17 במרץ – פיגוע ירי לעבר מוצב סאלם של משמר הגבול.
  17 במרץ – סוכל פיגוע דקירה בצומת ביתין בחטמ"ר בנימין, המחבל נוטרל.
  18 במרץ – שני תיירים מגרמניה נפצעו קל לאחר שנכנסו לשכם עם רכב שיתופי של אוטו-תל, ונרגמו באבנים.
  18 במרץ – שוטר נפצע קל לאחר ששוטרים נכנסו לטפל בתאונת דרכים בג'בל מוכבר שבמזרח ירושלים, והותקפו על ידי תושבי השכונה.
  19 במרץ – שני יהודים נפצעו באורח קשה וקל בפיגוע ירי לעבר רכב ישראלי בחווארה. חייל מארינס לשעבר, אב המשפחה, שנפצע קשה, הצליח להשיב אש ולחבוש את עצמו בחוסם עורקים. המחבל נורה ונעצר.
  19 במרץ – גבר נפצע באורח קל בפיגוע אבנים וירי לעבר רכבו בכביש 463, סמוך לצומת הדואר.
  25 במרץ – שני חיילי צה"ל נפצעו באורח קשה ובינוני בפיגוע ירי לעבר עמדה צבאית בחווארה.
  26 במרץ – פיגוע ירי לעבר היישוב אבני חפץ שבצפון השומרון, ללא נפגעים.

אפריל 

בחודש אפריל יצאו לפועל 194 פיגועים שיצאו מאיו"ש עזה וירושלים. במהלך החודש נרצחו 4 ונפצעו 18 כתוצאה מפיגועי טרור, מתוכם 6 מקרב כוחות הביטחון.
 1 באפריל – שלושה חיילים נפצעו בפיגוע דריסה בגוש עציון. אחד באורח קשה, אחד באורח בינוני ואחד באורח קל. המחבל, איש מנגנוני הביטחון הפלסטיניים, חוסל.
  3 באפריל – פיגוע ירי לעבר קיבוץ מעלה גלבוע: מחבלים פלסטינים מפת"ח וגא"פ ירו מכיוון גדר ההפרדה לעבר מעלה גלבוע, למספר בתים נגרם נזק אך לא היו נפגעים.
  4 באפריל – שני חיילים נפצעו באורח קשה וקל בפיגוע דקירה בצומת ניר צבי. המחבל, תושב חברון, נוטרל ונעצר.
  5 באפריל – חייל נפצע באורח בינוני בפיגוע ירי סמוך לחברון.
  5 באפריל – במהלך ליל הסדר מאות פלסטינים וערבים אזרחי ישראל התבצרו במסגד אל-אקצא עם אבנים גדולות וזיקוקים ותקפו שוטרים. השוטרים הגיבו באמצעים לפיזור הפגנות ועצרו כ-350 פלסטינים.
  5 באפריל – מאות ערבים-ישראלים התפרעו בכביש 65 ליד אום אל-פחם, יידו אבנים ותקפו שוטרים, שהגיבו ברימוני הלם.
  6 באפריל – חג פסח: שני ישראלים נפצעו באורח קל כתוצאה ממטח של עשרות רקטות ארטילריות ששוגרו מלבנון לאזור הגליל המערבי. כיפת ברזל יירטה 25 רקטות מתוך 34 ששוגרו. מאוחר יותר, דווח על שיגור 2–3 פצמ"רים לעבר מטולה.
  6 באפריל – מחבלים יידו בקבוקי תבערה לעבר תושבי בית האורות בירושלים.
  6 באפריל – חייל נפצע באורח קל-בינוני בפיגוע ירי בכיכר אדם. המחבל נעצר למחרת עם עוד 3 מבוקשים על ידי יחידת דובדבן.
  7 באפריל – פיגוע הירי בצומת חמרה: שתי אחיות נרצחו ואמן נפצעה באורח אנוש ונפטרה כעבור מספר ימים, בפיגוע ירי ליד מושב חמרה בבקעת הירדן.
  7 באפריל – פיגוע הדריסה בפארק צ'ארלס קלור: מחבל ערבי-ישראלי מכפר קאסם פצע 6 אנשים ורצח אחד, תייר איטלקי, בפיגוע דריסה בגן צ'ארלס קלור בטיילת תל אביב.
  8 באפריל – שלוש רקטות קרקע-קרקע שוגרו מסוריה אל עבר רמת הגולן, נפילה בשטחים פתוחים וכן בשטחי סוריה וירדן.
  11 באפריל – מחבלים ביצעו ירי לעבר עמדת צה"ל באלון מורה. כוח מגדוד 636 השיב אש והרג 2 מחבלים. על גופותיהם נתפסו 3 רובי M16 ו-2 אקדחים.
  17 באפריל – יהודי כבן 36 נפצע באורח קל–בינוני בפיגוע דקירה בצומת גוש עציון. המחבלת תושבת מחנה הפליטים דהיישה נוטרלה ונפצעה באורח קל.
  17 באפריל – ירי מג'לבון שבנפת ג'נין לעבר הקיבוץ מירב שבגלבוע.
  18 באפריל – בבוקר יום הזיכרון לשואה ולגבורה, נפצעו שני יהודים באורח בינוני בפיגוע ירי לעבר רכב סמוך לקבר שמעון הצדיק בירושלים. המחבל, קטין תושב עסכר, נמלט ונתפס בשכם בלילה שלאחר הפיגוע.
  19 באפריל – פיגוע ירי על אוטובוס בין תפוח למגדלים.
  24 באפריל – ערב יום הזיכרון – 5 פצועים בפיגוע דריסה בצומת "כל ישראל חברים" סמוך לשוק מחנה יהודה בירושלים, ביניהם אחד פצוע קשה, 2 באורח בינוני ו־2 באורח קל. המחבל, ערבי תושב בית צפאפא, נורה למוות.
  25 באפריל – ביום הזיכרון, מחבל פתח באש מרכב חולף לעבר קבוצת רצים לזכר הנופלים ופצע אדם באורח בינוני בצומת המשטרה הבריטית שבבנימין. המחבל נמלט.
  27 באפריל – מחבל, שהשתייך בעברו למנגנוני הביטחון הפלסטיניים, ניסה לבצע פיגוע דקירה בצומת גיתי אבישר וחוסל על ידי כוחות צה"ל שהיו במקום.

מאי 
בחודש מאי יצאו לפועל 220 פיגועים שיצאו מאיו"ש וירושלים. במהלך החודש נרצחו 2 ונפצעו 21 כתוצאה מפיגועי טרור, מתוכם 2 פצועים מכוחות הביטחון.
  2 במאי – פצוע קל בפיגוע ירי סמוך לאבני חפץ. ב-6 במאי כוחות הביטחון הרגו את שני המחבלים שביצעו את הפיגוע.
  2 במאי – פצוע 1 קשה ו-2 פצועים קל מפגיעת רקטה באתר בנייה בשדרות.
  4 במאי – מחבלת פלסטינית פצעה קל חייל צה"ל בחווארה בפיגוע דקירה. המחבלת חוסלה.
  11 במאי – במהלך מבצע מגן וחץ אישה בשנות השמונים לחייה נהרגה מפגיעת רקטה ישירה בבית ברחובות ו-10 נוספים נפצעו.
  13 במאי – שלושה פועלים עזתים שעבדו בישראל נפגעו מרקטה סמוך לשוקדה. פועל אחד נהרג, והשניים האחרים נפצעו קשה ובינוני.
  ביום ירושלים איתר השב"כ רקטה בבית חנינא שבמזרח ירושלים ועצר מחבל פלסטיני מהכפר עג'ול שבנה אותה ותכנן לשגר אותה על מצעד הדגלים.
  21 במאי – חייל מחטיבת הנח"ל נפצע באורח בינוני בפיגוע דריסה בחווארה. המחבל נעים דרס חסן דרס, תושב רמאללה בן 34, הסגיר את עצמו לידי כוחות הביטחון כעבור מספר ימים.
  22 במאי – מחבלים ירו על רכב בו נסעה נהגת ישראלית וארבע בנותיה בין צומת תפוח למגדלים. הרכב ניזוק אך הנוסעות ברכב לא נפגעו.
  23 במאי – מחבלים יידו אבנים בחווארה לעבר מכונית בה נהגה נהגת ישראלית בת 77. הנהגת נפצעה קל.
  26 במאי – חג שבועות – מחבל שחדר ליישוב טנא עומרים בדרום הר חברון ניסה לבצע פיגוע דקירה בסמוך לבית הכנסת ביישוב, וחוסל בידי איש ביטחון.
  28 במאי – מחבלים פלסטינים, ככל הנראה מאזור ג'נין, ירו לעבר גן נר שבמועצה אזורית גלבוע. אין נפגעים אך נגרם נזק לבית מגורים.
  28 במאי – מחבל פלסטיני הטמין מטען חבלה בכביש 458. כוח מיחידה 636 ירה בו וזיהה פגיעה.
  29 במאי – מחבלים פלסטינים ירו על אמבולנס סמוך לקריית ארבע, אין נפגעים אך נגרם נזק.
  30 במאי – פיגוע הירי בחרמש: יהודי נרצח בפיגוע ירי מרכב חולף בכניסה ליישוב חרמש.
  31 במאי – יהודי נפצע באורח קל מיידוי אבנים לעבר רכבו בגוש עציון.

יוני 
בחודש יוני יצאו לפועל 214 פיגועים שיצאו מאיו"ש וירושלים. במהלך החודש נרצחו 7 ונפצעו 19 כתוצאה מפיגועי טרור, מתוכם 9 פצועים מכוחות הביטחון.
  1 ביוני – מחבלים ביצעו ירי לעבר עמדת צה"ל סמוך לנווה צוף. בתגובה ירו חיילי צה"ל ופגעו בשוגג בילד פלסטיני בן 3 אשר נפגע אנושות ובאביו אשר נפצע במצב קשה. כוחות מגן דוד אדום ביצעו החייאה בפעוט ופינו אותם במסוק לבית החולים תל השומר.
  1 ביוני – חייל צה"ל נפצע קל כתוצאה מירי מחבלים משכם לעבר עמדת צה"ל סמוך לשבי שומרון.
  3 ביוני – פיגוע הירי בגבול ישראל–מצרים – לוחם ולוחמת צה"ל נהרגו בגבול ישראל–מצרים על ידי שוטר מצרי שהסתנן דרך פתח בגבול, לוחם נוסף נהרג וגשש נפצע באורח קל בחילופי הירי עם המחבל, שחוסל.
   5 ביוני – שני חיילים נפצעו באורח בינוני וקל בפיגוע דריסה בחווארה. המחבל נתפס באזור שכם לאחר מצוד קצר.
  6 ביוני – ישראלי נפצע באורח קל בפיגוע ירי לעבר רכבו סמוך לחווארה.
  9 ביוני – חייל נפצע באורח קל בפיגוע דקירה סמוך לרמאללה. המחבל חוסל.
  9 ביוני – מחבלת פלסטינית ניסתה לדקור חייל בחווארה ונוטרלה בירי.
  13 ביוני – ישראלי נפצע בינוני ועוד 4 חיילים נפצעו בפיגוע ירי מרכב חולף בצומת אפס ליד מבוא דותן. 1 באורח בינוני ו-3 באורח קל.
  19 ביוני – שני חיילים נפצעו קל במעבר 300 ליד שקד במהלך פיגוע דריסה. הלוחמים פצעו את 2 המחבלים ברכב הדורס.
  20 ביוני – פיגוע הירי בתחנת הדלק בעלי – ארבעה אנשים נרצחו וארבעה נוספים נפצעו. מחבל אחד חוסל במקום על ידי אזרח. בתום מצוד של כשעתיים חיסל כוח של הימ"מ את המחבל השני ליד טובאס.
  22 ביוני – מחבלים ירו על רכב בין מחסום ריחן למושב ריחן. לא היו נפגעים אך הרכב ספג קליעים.
  24 ביוני – 2 פצועים קל בפיגוע ירי במעבר קלנדיה. המחבל חוסל.
  26 ביוני – ארגון טרור בשם גדודי אל-עיאש המסונף לחמאס ניסה לשגר רקטות "קסאם 1" מג'נין לעבר היישוב רם און במועצה אזורית גלבוע. הרקטה נפלה בשטח פלסטיני בצפון השומרון.

יולי 
בחודש יולי יצאו לפועל 234 פיגועים שיצאו מאיו"ש וירושלים. במהלך החודש נרצחו 2 ונפצעו 26 כתוצאה מפיגועי טרור, מתוכם 2 הרוגים מכוחות הביטחון.
  3 ביולי – מחבל פלסטיני בן 16 דקר גבר בבני ברק ופצע אותו קל. המחבל נעצר ונלקח לחקירה.
  3 ביולי – במהלך מבצע בית וגן בג'נין, חייל נפצע באורח קל מרסיסים.
  4 ביולי – הפיגוע המשולב בשכונת נאות אפקה: מחבל מהכפר סמוע שבדרום הר חברון דרס ודקר עוברי אורח ברחוב פנחס רוזן בתל אביב. 9 אנשים נפצעו, בהם 2 במצב קשה ו-2 במצב בינוני-קשה, 3 במצב בינוני ו-2 במצב קל. המחבל חוסל בידי אזרח נושא נשק. מאוחר יותר עדכן בית החולים איכילוב שאישה בהיריון שנפצעה קשה בפיגוע איבדה את עוברה ושמצבם של עוד 4 פצועים מוגדר כקשה.
  4 ביולי – מחבלים ירו על כוחות צה"ל מבית החולים אבן סינא שבג'נין במהלך מבצע בית וגן. מהירי נהרג רב-סמל דוד יהודה יצחק, לוחם מיחידת אגוז.
  4 ביולי – ישראלית נפצעה באורח קל כתוצאה מיידוי אבנים בגוש עציון.
  4 ביולי – 4 נפצעו באורח קל בפיגוע אבנים לעבר אוטובוס בשכונת א-טור שבמזרח ירושלים.
  5 ביולי – פיגוע ירי לעבר שכונת השומרונים שבהר גריזים, אין נפגעים אך נגרם נזק למבנים. שני המחבלים שביצעו את הפיגוע חוסלו בשכם על ידי הימ"מ יומיים לאחר מכן.
  6 ביולי – מחבלים שיגרו טיל נ"ט (שבהתחלה זוהה כרקטה או פצמ"ר) מלבנון לעבר ע'ג'ר, שהתפוצץ בשטח ישראל סמוך לגבול ללא נפגעים. צה"ל הגיב בירי ארטילרי של 15 פגזים לשטחים פתוחים.
  6 ביולי – פיגוע הירי ליד קדומים – ניסיון חדירת מחבל ליישוב קדומים, שילה יוסף אמיר, סמ"ר בחטיבת גבעתי, נהרג בכניסה ליישוב. המחבל חוסל.
  9 ביולי – ניסיון פיגוע דקירה בתחנת רכבת קלה גבעת התחמושת, המחבלת נוטרלה ונפצעה קל.
  10 ביולי – ניסיון פיגוע ירי ויידוי רימון ליד נווה צוף. מחבל פלסטיני הגיע לחסם נווה צוף עם רובה, רימון יד ומטען חבלה על מנת לבצע פיגוע. כוח של חטיבת כפיר חיסל אותו.
  10 ביולי – מחבלים פלסטינים מארגון המסונף לחמאס טענו ששיגרו 2 רקטות מג'נין לעבר היישוב שקד שבצפון השומרון ופרסמו סרטון של שיגור רקטה.
  10 ביולי – מחבל דקר ופצע ישראלי באורח קל בכפר דיר קדיס.
  15 ביולי – מחבל חדר לבית ביישוב עשהאל ותקף את בני המשפחה. אב המשפחה הצליח להדוף אותו אל מחוץ לבית, והמחבל נעצר לאחר זמן קצר על ידי איש כיתת הכוננות של היישוב.
  16 ביולי – מחבלים ביצעו פיגוע ירי מתוך רכב בצומת תקוע ופצעו באורח קשה את אלראי קאפח (חתנם של דב ורחל קול שנהרגו 18 שנים קודם בציר כיסופים). שתי בנותיו נפצעו קל מרסיסים. המחבלים נמלטו מיד לאחר הפיגוע ונעצרו בצהרי אותו היום במסגד בבית לחם.
  17 ביולי – מחבלים יידו אבנים לעבר רכבים בכביש 55 בסמוך לכפר עזון ופצעו 5 באורח קל.
  20 ביולי – שלושה מחבלים מבית ג'אלא דקרו גבר בשכונת גילה בירושלים ופצע אותו באורח קשה.
  24 ביולי – מחבלים פתחו כאש לעבר אוטובוס קו 467 שעבר דרך הכפר חווארה. אותרו 8 פגיעות באוטובוס, ללא נפגעים.
  25 ביולי – שלושה מחבלים משכם פתחו בירי לעבר כוח צה"ל מגדוד 603 של חיל ההנדסה הקרבית בשכונת השומרונים שבהר גריזים. הכוח חיסל את שלושת המחבלים, ללא נפגעים מקרב הכוח.
  28 ביולי – מחבל ניסה לדרוס חיילים בחווארה ונתפס.
  29 ביולי – מחבלים ירו לעבר עמדה צבאית סמוך לכפר תל שבשומרון, אין נפגעים.

אוגוסט 
בחודש זה יצאו כ-186 פיגועים פיגועים מאיו"ש ומירושלים, במהלך חודש זה נרצחו 5 ישראלים ונפצעו 18 כתוצאה מפיגועי טרור, מתוכם 2 הרוגים מכוחות הביטחון.
  1 באוגוסט – הפיגוע במרכז המסחרי במעלה אדומים – שישה פצועים בפיגוע ירי בסמוך לקניון במעלה אדומים – 2 במצב קשה והשאר בינוני. המחבל, שהיה עם אישור עבודה, נורה על ידי קצין מג"ב וחוסל.
  1 באוגוסט – ניסיון פיגוע דקירה בתחנת אוטובוס בצומת אשתמוע שבדרום הר חברון, המחבל חוסל.
  2 באוגוסט – מחבל ירה מרכב חולף לעבר מכונית סמוך לצומת חמרה שבבקעת הירדן. כתוצאה מהירי, אישה נפצעה באורח קל משברי זכוכית.
  3 באוגוסט – ירי בוצע לעבר רכב במצפה יריחו. אין נפגעים. המחבלים נמלטו.
  5 באוגוסט – פיגוע ירי בנחלת בנימין בתל אביב: מחבל פלסטיני חבר גדוד ג'נין של הג'יהאד האסלאמי הפלסטיני, ירה בחן אמיר, סייר ביטחון של העירייה ורצח אותו, שותפו של הפקח ירה במחבל וחיסל אותו.
  6 באוגוסט – מחבל בן 25 משכונת א-טור (ירושלים) יידה בלוקים לעבר רכב יהודי שחלף בשכונה, אין נפגעים באירוע.
  6 באוגוסט – מחבלים זרקו אבנים לעבר מכונית ששהו בה משפחה בת 7 נפשות בסמוך לאוניברסיטה העברית בירושלים. 7 נפצעו קל.
  7 באוגוסט – מחבלים זרקו אבנים לעבר רכב בכביש 60 בסמוך לשילה ופצעו אדם באורח קל.
  8 באוגוסט – מחבל ניסה לחטוף נשק מחייל ולבצע פיגוע במחסום בל. המחבל נעצר.
  8 באוגוסט – מחבלים פתחו באש לעבר אוטובוס ישראלי בסמוך לכפר אום צפא. אין נפגעים, המחבלים נמלטו.
  10 באוגוסט – פועל ירדני, שעבד במוסך בפתח תקווה, דקר את חברו לעבודה ופצע אותו במצב קשה.
  11 באוגוסט – לאחר פעילות סיכול טרור בטול כרם, בוצע ירי לעבר עמדה צבאית במבוא דותן. אין נפגעים באירוע.
  12 באוגוסט – ערבים משכונת עיסאוויה שבמזרח ירושלים תקפו באבנים, בזיקוקים ובמכות משפחה שהייתה בדרכה לבית החולים הדסה עין כרם.
  13 באוגוסט – ניסיון פיגוע ירי בוצע לעבר עמדת צה"ל בצפון השומרון, אין נפגעים.
  14 באוגוסט – ירי בוצע לעבר עמדה צבאית סמוך לכפר יעבד.
  15 באוגוסט – הפלסטינים ניסו לשגר רקטה מאזור צפון השומרון לעבר היישוב שקד. גדוד עיאש לקח אחריות. כוחות צה"ל איתרו את המשגר ואת שרידי הרקטה, ומתנהל מצוד אחר המחבלים.
  16 באוגוסט – חוליית מחבלים ביצעה ירי לעבר עמדה צבאית בסמוך לשכם. המחבלים נעצרו.
  17 באוגוסט – מחבלים ירו לעבר מפעל בשומרון באזור התעשייה שח"ק.
  18 באוגוסט – מחבלים זרקו אבנים ובלוקים לעבר אוטובוס של מתפללים יהודים שנכנס ליריחו.
  18 באוגוסט – ניסיון פיגוע במחנה הפליטים שועפאט: מכונית האיצה לעבר לוחמים שפעלו במחנה הפליטים, יושבי הרכב נוטרלו, כמו כן במהלך האירוע נזרקו אבנים לעבר הלוחמים.
 19 באוגוסט – פיגוע הירי בחווארה: שני אזרחים ישראלים נרצחו בפיגוע ירי במתקן לשטיפת מכוניות בחווארה.
  20 באוגוסט – אזרח ישראלי שנקלע לכפר תורמוס עיא הותקף על ידי המון פלסטיני ורכבו הוצת. הוא חולץ פצוע על ידי כוחות צה"ל.
  21 באוגוסט – בפיגוע הירי בצומת הכבשים לעבר מכונית בצומת האר"י בדרום הר חברון נרצחה אישה ונפצע גבר. המחבלים נתפסו למחרת עם כלי הנשק ששימש בפיגוע.
  21 באוגוסט – מחבלים השליכו אבנים לעבר כלי רכב בכביש 557 ופצעו אישה בת 63 באורח קל.
  22 באוגוסט – יהודי שנכנס עם רכבו לכפר שנמצא בין חג'ה לאל-פונדוק נפצע קל לאחר שמחבלים יידו אבנים לעבר רכבו.
  25 באוגוסט – מחבלים יידו אבנים לעבר שוטרים ולוחמי משמר הגבול בהעיר העתיקה בירושלים ופצעו שלושה שוטרים באורח קל.
  25 באוגוסט – שוטרים ניגשו לבדוק בן אדם שעורר את חשדם ברחוב המלך דוד בירושלים, במהלך הבדיקה נמצא סכין אצל החשוד שככל הנראה ניסה לבצע פיגוע. החשוד נעצר.
  26 באוגוסט – במהלך פעילות לסיכול טרור בכפר דאן מחבלים ירו לעבר כוחות צה"ל והשליכו מטען לעבר כוחות צה"ל.
  26 באוגוסט – מחבלים ירו לעבר עמדה צבאית בכפר ח'רסא (כפר).
  26 באוגוסט – מחבלים ירי לעבר בור מים שנמצא בסמוך ליישוב אבני חפץ מוקדם יותר היום, לא נכחו במקום אזרחים ואין נפגעים. לאחר סריקות אותרו תרמילים במרחב. כוחות צה"ל פתחו במרדף אחר המחבלים.
  28 באוגוסט – במהלך פעילות מבצעית בכפר יעבד, מחבלים השליכו מטענים מרכבם לעבר עמדה צבאית, בזמן השלכת המטענים נשמעו קולות ירי, המחבלים נעצרו וצה"ל פתח במרדף אחר מחבלים נוספים.
  28 באוגוסט – פצוע קל מזריקת אבנים בכביש 55 בין עזון למעלה שומרון בנוסף היו נפגעות חרדה באירוע.
  28 באוגוסט – מחבלים ירו לעבר עמדה צבאית בכפר יעבד. צה"ל פתח במרדף אחר המחבלים.
  28 באוגוסט – נהג אוטובוס דיווח על כך שנזרק לעבר האוטובוס בקבוק תבערה דרומית לחברון.
  29 באוגוסט – 4 רועי צאן יהודים נפצעו קל לאחר שהותקפו על ידי פורעים ערבים בסמוך למעלה מכמש.
  29 באוגוסט – פיגוע ירי לעבר עמדה צבאית סמוך לכפר יעבד שבחטיבת מנשה.
  30 באוגוסט – מחבל פלסטיני ביצע פיגוע דריסה בצומת 200 ליד בית חגי ופצע חייל קל. לוחמי גדוד 603 ירו במחבל והרגו אותו.
  30 באוגוסט – נהג אוטובוס נפצע קל מיידוי אבנים במעבר אליהו.
  30 באוגוסט – נהג אוטובוס נפצע קל מיידוי אבנים בכביש 55 סמוך למעלה שומרון.
  30 באוגוסט – מחבל פלסטיני בן 14 דקר אזרח בתחנת שבטי ישראל של הרכבת הקלה בירושלים ופצע אותו בינוני-קל. המחבל היה מחופש לחרדי וחוסל על ידי לוחם מג"ב.
  30 באוגוסט – מטען חבלה הופעל לעבר כוחות צה"ל שאבטחו מתפללים בדרך לקבר יוסף, קצין ו-3 לוחמים נפצעו בינוני-קל. חמאס וגא"פ לקחו אחריות על זריקת המטען.
  31 באוגוסט – פיגוע הדריסה במחסום מכבים: בפיגוע דריסה של משאית במחסום מכבים שבכביש 443 נהרג חייל ונפצעו 5 נוספים באורח קל וקשה, שניים מתוכם נפצעו ברכבם מפגיעת המשאית. המחבל חוסל.

ספטמבר 

  1 בספטמבר – מטען חבלה אותר ליד מעיין דני ברכב פלסטיני שניסה ככל הנראה לבצע פיגוע דומה לפיגוע שבו נרצחה רנה שנרב באותו מקום, החשוד נעצר.
  4 בספטמבר – מחבלת מג'נין ניסתה לדקור לוחם מג"ב בשכונת באב חוטה סמוך לשער האריות בהעיר העתיקה בירושלים, המחבלת נעצרה - אין נפגעים. לאחר האירוע החלו עימותים במקום.
  5 בספטמבר – מחבל פלסטיני הגיע לצומת ארגמן בבקעת הירדן ופתח באש לעבר קיוסק שנמצא בתחנת דלק בצומת, עד שנתקל במעצור בנשק ונמלט. האירוע הסתיים ללא נפגעים. לאחר מכן נתקל בכוח מג"ב בסמוך לאזור, פתח לעברם באש, פצע שוטר באורח בינוני וחוסל.
  6 בספטמבר – מחבל בן 17 ממזרח ירושלים דקר 2 אזרחים בשער יפו בירושלים, אחד במצב קשה ואחד במצב קל. המחבל נתפס לאחר מרדף קצר.
  7 בספטמבר – פיגוע ירי לעבר מחסום גלבוע שבשומרון, אין נפגעים באירוע.
  7 בספטמבר – פיגוע ירי לעבר מוצב ג'למה שבחטיבת מנשה, אין נפגעים - לאחר סריקות נמצאו תרמילים במרחב. בנוסף התקבל דיווח נוסף על שמיעת ירי בסאלם וביישוב מירב - אין נפגעים באירוע.
  8 בספטמבר – נהג אוטובוס נפצע באורח קל בפיגוע אבנים שבוצע סמוך לצומת עזון, המחבלים נמלטו.
  8 בספטמבר – פיגוע ירי לעבר עמדה צבאית סמוך לטולכרם - לאחר סריקות נמצאו תרמילים ואותרה פגיעה במבנה, אין נפגעים באירוע.
  10 בספטמבר – מחבלים פלסטינים שיגרו רקטה מאזור ג'נין, השיגור כשל והרקטה נפלה בשטח השומרון. גדוד עיאש לקח אחריות.
  12 בספטמבר – מחבלים ביצעו פיגוע ירי בצומת הביתות שבחווארה מרכב חולף. כתוצאה מהירי נפצעו שני יהודים באורח בינוני מרסיסים.
  14 בספטמבר – מחבלים זרקו מספר בקבוקי תבערה לעבר העיר ביתר עלית ופרצה שריפה במקום, אין נפגעים.
  15 בספטמבר – פיגוע תופת בפארק הירקון בתל אביב בשעות הבוקר ללא נפגעים. מאוחר יותר באותו היום, נתפסה חוליית טרור בכביש 431 בסמוך לרמלה, והועברה לחקירה בשב"כ, שם הודה אחד העצורים במעורבות בהטמנת המטען בתל אביב בבוקר. הוטל צו איסור פרסום על שאר פרטי החקירה.
  16 בספטמבר – מחבלים ירו לעבר עמדה צבאית בסמוך לכפר שוויכה שבחטיבת מנשה.
לאחר סריקות במרחב נמצאו מספר תרמילים במרחב הסמוך לכפר. במהלך הסריקות אחר ממצאים נוספים, מחבלים ירו והשליכו מטענים לעבר הכוחות, שהגיבו בירי לעברם.
  15 בספטמבר, 16 בספטמבר ו-17 בספטמבר, ראש השנה ה'תשפ"ד – זריקות אבנים ובקבוקי תבערה והנחת מטענים ברחבי הארץ.
  17 בספטמבר – מחבלים פתחו באש לעבר מחסום סאלם.
  18 בספטמבר – מחבל פלסטיני ניסה לבצע פיגוע דקירה במחסום מזמוריה ונוטרל על ידי לוחמי מג"ב.
  18 בספטמבר – מחבל ירה מהכפר דיר שרף לעבר עמדה צבאית בפאתי הכפר. לאחר סריקות אותרו תרמילים וזוהו פגיעות בעמדה הצבאית.
  18 בספטמבר – מחבלים ירו לעבר רכב צבאי ביישוב מירב, זוהו פגיעות.
  18 בספטמבר – מחבל יידה סלע לעבר אוטובוס קו 79 של חברת תנופה בכביש 55 סמוך לעזון, כוח צה"ל שעבר במקום ירה לעבר המחבל. המחבל פונה במצב קשה לבית חולים בישראל.
  18 בספטמבר – מחבלים יידו אבנים לעבר אוטובוס בכביש 60 סמוך לבורקה ופצעו אדם באורח קל.
  19 בספטמבר – מחבלים השליכו בקבוק תבערה לעבר העיר ביתר עלית וגרמו לשריפה באזור.
  19 בספטמבר – מחבלים יידו אבנים לעבר אוטובוס בעוג'ה א-תחתא ופצעו 2 במצב קל מאוד.
  20 בספטמבר – תושב עזה נתפס בתחנת הרכבת תל אביב – סבידור מרכז לאחר שנמצאה סכין קצבים באורך 30 ס"מ בתוך בגדים בתיקו במכונת השיקוף. החשוד נעצר בחשד לניסיון לבצע פיגוע.
  21 בספטמבר – מחבל מהכפר עקב בעל תעודת זהות כחולה דרס מאבטח במחסום קלנדיה ופצע אותו באורח קל. המחבל נוטרל.
  21 בספטמבר – בן אדם נפצע באורח קל בפיגוע אבנים סמוך לתקוע.
  21 בספטמבר – פלסטיני תושב עזה נעצר בתחנה מרכזית תל אביב לאחר שבבידוק הביטחוני נמצאה סכין, ככל הנראה ניסה לבצע פיגוע.
  21 בספטמבר – מחבל בן 19 דקר מאבטח של הרכבת הקלה בתחנת גבעת המבתר בירושלים. המאבטח נפצע קל והמחבל נוטרל - לאחר מכן נקבע מותו בבית החולים.
  21 בספטמבר – ירי בוצע לעבר מוצב סאלם.
  21 בספטמבר – ירי בוצע לעבר מוצב מצפה יוסף שבשומרון. המחבלים נמלטו.
  21 בספטמבר – מחבלים ירו לעבר כוח צה"ל שהיה בסיור בסמוך לבור מים ליד היישוב אבני חפץ שבחטיבת מנשה. המחבלים נמלטו.
  22 בספטמבר – פיגוע ירי בוצע מרכב חולף בצומת אליאס על כביש 60, בכניסה לקריית ארבע.
 23 בספטמבר – במהלך פעילות לסיכול טרור בבית אומר, חייל צה"ל נפצע בינוני ממטען חבלה.
  24 בספטמבר – שלושה פיגועי ירי בזמן קצר: מחבלים ירו לעבר עמדה צבאית בכפר שוויכה, מחבלים ירו לעבר כוח צה"ל סמוך לבור מים ביישוב אבני חפץ ובנוסף מחבלים ירו לעבר בית ביישוב חיננית.
בכל האירועים אין נפגעים והמחבלים נמלטו, צה"ל פתח במרדף אחר המחבלים.
  26 בספטמבר – מחבלים ירו לעבר עמדה צבאית סמוך לכפר שוויכה, צה"ל הגיב בירי והמחבלים נמלטו.
  29 בספטמבר – מחבלים ירו מרכב חולף לעבר היישוב בית אל, אין נפגעים ונגרם נזק, כוח צה"ל הגיב בירי ופגעו במחבל. כמו כן במהלך פעילות לסיכול טרור בעיר אל בירה מחבלים יידו אבנים וירו זיקוק לעבר כוחות צה"ל.
  29 בספטמבר – סמוך לשעה 4:00 בבוקר, מחבלים יידו 2 מטעני צינור לעבר עמדת צה"ל בכביש 465 סמוך לביר זית.
  29 בספטמבר – מחבלים יידו אבנים לעבר רכב בכביש 55 סמוך לנבי אליאס ופצעו אישה באורח קל ונגרם נזק.
 29 בספטמבר – רכב פלסטיני פרץ מחסום (צה"ל) סמוך לשכם. כוח צה"ל הגיב בירי. המחבל נמלט.
  29 בספטמבר – ערבים דירדרו צמיג בוער לעבר רכב ישראלי בסמוך למקום הפיגוע בצומת הכבשים.
 29 בספטמבר ו-30 בספטמבר – חג הסוכות ה'תשפ"ד - בקבוקי תבערה, זריקת אבנים, סינוור נהגים, תקיפת יהודים ופיגוע ירי.

אוקטובר 
  1 באוקטובר – מחבלים ירו לעבר בית אל. צמיג בוער גרם לשריפה בכביש 35. יידוי שני בקבוקי תבערה לעבר היישוב פסגות. זריקת אבנים ומטען חבלה מאולתר לעבר רכב לכיוון חומש, תינוקת נפצעה קל, נגרם נזק לרכב. זריקת אבנים מעבר לגדר של קריית ארבע, אישה שהשתתפה בשמחת בית השואבה נפצעה קל ברגלה ופונתה לבית חולים. ערבים יידו בקבוק תבערה בין בורקה לשבי שומרון, נגרם נזק. יידוי 2 בקבוקי תבערה לעבר כלי-רכב סמוך לעפרה. מחבלים ירו לעבר היישוב עשהאל, נגרם נזק, ללא נפגעים. ערבים יידו חפץ, ככל הנראה מטען, לעבר עמדה צבאית ביישוב פסגות.
סה"כ: 2 פיגועי ירי, 2 פיגועי מטען, 15 זריקות אבנים, 5 בקבוקי תבערה.
בכלל האירועים נפצעו אישה ותינוקת באורח קל.
  2 באוקטובר – מספר תיירים נכנסו לקבר יוסף ללא תיאום ביטחוני, במהלך כניסתם למתחם מחבלים יידו אבנים לעבר התיירים ופצעו 2 באורח קל.
  2 באוקטובר – מחבלים יידו אבנים לעבר אוטובוס סמוך לחיזמה ולעבר אוטובוס סמוך לאדם, פצוע אחד קל מאוד לא נזקק לטיפול ונגרם נזק.
  2 באוקטובר – ערבים תקפו רועה צאן באלות ובאבנים סמוך לגוש שילה, חבריו של הרועה הגיעו על מנת לסייע לו, לאחר מכן התפתח עימות ביניהם ומספר יהודים נפצעו.
  2 באוקטובר – מחבלים ירו לעבר היישוב אש קודש, אין נפגעים.
  3 באוקטובר – בעוקף נבי אליאס מחבלים יידו מטח של אבנים ומספר בקבוקי תבערה, אין נפגעים ונגרם נזק.
  4 באוקטובר – מחבלים יידו אבנים לעבר אוטובוס ורכב ישראלי באזור חווארה ופצעו ילדה בת 3 באורח קל.
  4 באוקטובר – מחבלים השליכו בקבוק תבערה לעבר אוטובוס ישראלי, בסמוך לכפר עזון בקבוק התבערה לא פגע באוטובוס. כוחות צה"ל נכנסו לכפר וביצעו סריקות - במהלך הפעילות נזרקו אל כוחות צה"ל בקבוקי תבערה ואבנים.
  4 באוקטובר – מחבלים יידו אבנים לעבר רכבי אזרחים ישראליים במרחב הכפר סינג'יל, אזרחית ישראלית נפצעה, אזרח ישראלי בנוסף שרכבו ניזוק מאבנים הגיב בירי לעבר המחבלים,
  5 באוקטובר – במהלך פעילות לסיכול טרור בטולכרם, מחבלים פתחו באש לעבר כוח ימ"ס, הכוח השליך רימון רסס לעבר המחבלים שחזר לעבר הכוח ופצע 5 לוחמים: 3 במצב קשה ושניים במצב בינוני עד קל.
  5 באוקטובר – ערבים יידו בקבוק צבע לעבר שימשת אוטובוס ישראלי בחווארה, ערבים יידו בקבוק תבערה סמוך לכרמי צור, 2 ערבים יידו בקת"בים לעבר אוטובוס סמוך למעלה שומרון.
  5 באוקטובר – מחבל פלסטיני פתח באש לעבר רכב ישראלי שנסע בחווארה. המחבל חוסל בקרב יריות על ידי כוחות סיירת חרוב ושב"כ לאחר מצוד.
  5 באוקטובר – 3 פצועים קל מזריקות אבנים בחווארה במהלך היום.
  6 באוקטובר – נהג אוטובוס נפצע קל מיידוי אבנים בנבי אליאס.
  6 באוקטובר – שני מטעני חבלה הושלכו לעבר כוחות צה"ל סמוך למבוא דותן, שהשיבו באש לעבר המחבלים.

  7 באוקטובר – מתקפת הפתע על ישראל (מכונה על ידי הפלסטינים "מבצע מבול אל-אקצא") – מתקפת רחבת היקף של ארגון החמאס אשר במסגרתה נורו בתחילה אלפי רקטות לעבר ישראל מרצועת עזה, וכאשר במקביל כ-2,500 מחבלים פלסטינים פרצו את הגבול ונכנסו לישראל ברגל, באמצעות סירות מהים, באמצעות מצנחי רחיפה באוויר ובאמצעות כלי רכב ממנועים כאשר הם ערכו קרבות ירי עם כוחות הביטחון הישראליים, והשתלטו על יישובים ומתקנים צבאיים. בהמשך בוצעו מעשי טבח, אונס וירי באזרחים ישראלים, ובהם טבח ליד רעים שהיה לפיגוע הטרור הגדול בתולדות המדינה, וכן חטיפת עשרות אזרחים וחיילים. הפעילות החבלנית הקרקעית שולבה וגובתה בירי רקטי מאסיבי ומתמשך של אלפי רקטות על אזור הדרום והמרכז. במתקפה נרצחו מעל ל-1,400 אזרחים וחיילים ישראלים, ונפצעו מעל ל-2,500 אזרחים וחיילים ישראלים, בהם 360 במצב קשה-אנוש. מעל ל-200 חיילים ואזרחים, כולל ילדים וקשישים, נחטפו לרצועת עזה. בעקבות המתקפה הכריזה ממשלת ישראל על מלחמת חרבות ברזל.
  7 באוקטובר – מחבל ניסה לדקור רכז ביטחון של בית אריה ונוטרל.
  7 באוקטובר – ירי בוצע לעבר חסם חומש.
  7 באוקטובר – מחבל פתח באש לעבר איש כוחות ביטחון סמוך לגדעונים.
  7 באוקטובר – מחבל ניסה לדרוס חיילים סמוך לאל-ערוב ונוטרל.
  7 באוקטובר – מחבלים זרקו בקבוק תבערה בגבול לבנון. כוחות צה"ל הוקפצו למרחב.
  7 באוקטובר – ירי בוצע לעבר מוצב סאלם. המחבלים נמלטו.
  8 באוקטובר – ירי מרכב חולף לעבר כוחות צה"ל בצומת המנגלים בשומרון. המחבלים נמלטו.
  8 באוקטובר – ירי בוצע לעבר פילבוקס בצומת הכבשים ליד חברון. המחבלים ברחו.
  8 באוקטובר – מחבלים ירו לעבר היישוב חיננית. בנוסף מחבלים ירו לעבר כוחות הביטחון בקריית ארבע.
  8 באוקטובר – מחבלים ירו לעבר לוחמי מג"ב סמוך למעבר קלנדיה. כוחות צה"ל הגיבו בירי.
  8 באוקטובר – נמנע פיגוע דקירה בירושלים: המשטרה עצרה שני ערבים סמוך לבית כנסת בגבעת זאב מחופשים ליהודים עם סכין ברשותם.
  9 באוקטובר – מחבל ניסה לבצע פיגוע דקירה סמוך למחסום המנהרות ונוטרל.
  9 באוקטובר – נהג טרקטור פרץ מחסום (צה"ל) וניסה לדרוס חיילים, הכוחות הגיבו בירי וניטרלו את המחבל.
  9 באוקטובר – רחפן נפץ התפוצץ מעל חוות שדה אפרים.
  9 באוקטובר – ירי בוצע לעבר עמדת פילבוקס בין מבוא דותן לחרמש.
  9 באוקטובר – מחבלים יידו מטען לעבר חוות שדה יהונתן, מחבלים יידו בקבוק תבערה לעבר רכב בכביש 463 סמוך לשיבתין, זריקת אבנים בכביש 465 מכיוון אום צפא, מחבלים יידו 3 בקבוקי תבערה לעבר רכבים בציר אלון, מחבלים ירו וזרקו מטען לעבר כוחות צה"ל סמוך לבית אל, ערבים ירו לעבר עמדת צה"ל סמוך לעינב, זריקת אבנים בין כפר תפוח למגדלים, בחטיבת מנשה אירוע ירי לעבר הכוחות, זריקת אבנים בכביש 55, זריקת אבנים בעוקף חוסאן, זריקת אבנים בארגמן (מושב), זריקת בקבוק תבערה לעבר כוח צה"ל בעוג'ה א-תחתא וזריקת אבנים ובקבוק תבערה סמוך לבורקה
בכל האירועים נפצעו שניים במצב קל.
  9 באוקטובר – מחבל יידה בקבוק תבערה לעבר לוחמי מג"ב ונוטרל.
  10 באוקטובר – שני מחבלים פתחו באש לעבר מעבר גלבוע וחוסלו על ידי כוחות צה"ל,
בחווה 5 מחבלים ניסו לדרוס לוחמי צה"ל - אשר הגיבו באש והמחבלים נמלטו.
  10 באוקטובר – מחבלים שיגרו זיקוקים ויידו אבנים לעבר כוחות מג"ב בשכונת סילואן, שני מחבלים ששיגרו את הזיקוקים חוסלו.
  11 באוקטובר – מחבל ניסה לחטוף נשק מחייל במחסום המנהרות בכביש 60 וחוסל. לוחם מג"ב נפצע בינוני מאש כוחותינו במהלך האירוע.
  12 באוקטובר – חאלד אל-מוחתסב, מחבל בן 21 מבית חנינא המזוהה עם החזית העממית, ירה בתת־מקלע קרלו לעבר שוטרים בכניסה לתחנת המשטרה "שלם" שבירושלים, ופצע שני שוטרים במצב קשה וקל. המחבל ניסה להימלט אך נורה וחוסל.
  12 באוקטובר – מחבל ירה לעבר כח צה"ל בגוש טלמונים. חייל אחד נפצע קל מרסיסים והמחבל נוטרל.

 13 באוקטובר – מחבלים ירו לעבר כוחות צה"ל סמוך ליישוב רחלים, אין נפגעים.

 13 באוקטובר – הפרות סדר ביהודה ושומרון: 4 מחבלים חוסלו ע"י ימ"ס בכך שסיכנו את חייהם באבנים ובקבוקי תבערה סמוך לטולכרם, מחבלים פתחו באש לעבר היישובים מבוא דותן, מירב, מחסום סאלם ומעבר גלבוע ("מחסום ג'למה"), מחבלים ניסו להגיע לפגוע ברכבים ישראלים בכביש 60 וכוחות צה"ל מנעו את הגעתם, במהלך הפעילות מחבל יידה אבנים לעבר הכוחות וכוחות צה"ל נטרלו אותו, מחבל ניסה ליידות אבן על ישראלים בהר חברון ועוד מספר מחבלים יצאו מתפילה במסגד כדי לנסות לפגוע ביהודים, אחד המחבלים נוטרל ע"י אזרח המקום.
בכל האירועים לא היו נפגעים מכוחות צה"ל.

 13 באוקטובר – מחבלים ייידו אבנים לעבר רכב צבאי סמוך לאימאתין, כוח צה"ל פתח במרדף אחר המחבלים, במהלך המרדף ירו עוד מספר מחבלים לעבר הרכב. כוח צה"ל נוסף קפץ לזירה, בזמן הפעילות נהרג קצין צה"ל במילואים מאש כוחותינו ועוד חייל אחד נפצע קל.

  15 באוקטובר – מחבלים ירו לעבר עמדה צבאית סמוך ליישוב עינב, אין נפגעים - כוחות צה"ל פתחו בירי לעבר המחבלים.

  17 באוקטובר – מחבלים ירו לעבר עמדה צבאית סמוך ליישוב אבני חפץ, אין נפגעים.

 18 באוקטובר – מחבלים יידו מטענים, אבנים וצמיגים בוערים לעבר כוחות צה"ל סמוך לכפר שוקבא, שני מחבלים נפצעו מירי צה"ל.

 19 באוקטובר – העימות במחנה הפליטים נור א-שמס, במהלך פעילות לסיכול טרור נהרגו 13 מחבלים ונהרג לוחם מג"ב ונפצעו עוד 9 לוחמים במצב קל.

  20 באוקטובר - מחבל חזבאללה הסתנן מלבנון ירה לעבר כוח צה"ל במושב מרגליות וחוסל, הפיגוע בוצע כחלק מהחזית הלבנונית במלחמת חרבות ברזל.

 22 באוקטובר – מחבל ניסה לדרוס מספר לוחמי צה"ל סמוך לאל-ערוב, המחבל נוטרל - אין נפגעים לכוחותינו. בנוסף בסריקות שבוצעו בזירה נמצאה סכין במכונית של המחבל.

 22 באוקטובר – מחבלים יידו אבנים לעבר נהג אוטובוס באזור עוג'ה א-תחתא, הנהג נפצע קל בראשו.

 24 באוקטובר - במהלך פעילות לסיכול טרור בבורקה, מטען חבלה הושלך לעבר הלוחמים, אחד הלוחמים (במילואים) נפצע באורח בינוני.

 24 באוקטובר - מחבלים פתחו באש לעבר מיניבוס סמוך לראס כרכר בבנימין, בזמן הימלטות המחבלים רכבם התהפך - ככל הנראה אחד המחבלים הרוג.

  26 באוקטובר - במהלך פעילות לסיכול טרור כחלק ממלחמת חרבות ברזל בעת יציאת הכוחות ממעצר בעיר טובאס התפתחה הפרת סדר אלימה שכללה השלכת מטענים ויידוי אבנים לעבר הכוחות, שהגיבו בירי.

  26 באוקטובר - מחבלים יידו מטען חבלה לעבר כוח צה"ל סמוך לבית אל, אין נפגעים לכוחותינו. מאוחר יותר בוצע עוד זריקת מטעני חבילה לעבר היישוב בת אל. גם שם לא היו נפגעים.

  26 באוקטובר - מחבלים יידו בקבוק תבערה לעבר רכב יהודי בירידה מחומש לשבי שומרון, אין נפגעים - נפגע חרדה אחד.

  26 באוקטובר - מחבלים תקפו בגרזן ובאבנים שני רועי צאן יהודים סמוך לצומת רימונים שבבנימין, אחד נפצע אנוש ונשקפת סכנה לחייו והשני במצב קל.

 28 באוקטובר - במהלך פעילות לסיכול טרור כחלק ממלחמת חרבות ברזל בעיר ג'לזון התקיימה הפרת סדר אלימה שכללה זריקת מטעני חבלה, זריקת אבנים וירי חי. כוחות צה"ל השתמשו באמצעים לפיזור הפגנות ובירי לפיזור הפרות הסדר. גם בדהיישה התקיימה הפרת סדר. 
אין נפגעים לכוחותינו.

  28 באוקטובר - מחבלים ירו לעבר כוחות צה"ל במעלה אפרים - אין נפגעים.
  29 באוקטובר - מחבלים ירו היום לעבר רכב חולף סמוך לשבי שומרון, אין נפגעים.
  30 באוקטובר – מחבל דקר לוחם מג"ב סמוך לתחנת הרכבת הקלה בירושלים "שבטי ישראל", בשדרות בר-לב בירושלים. הכוחות פתחו במרדף אחריו וחיסלו אותו ביריות באזור בית המשפט המחוזי בירושלים. הלוחם שנדקר נפצע באורח קשה.

ראו גם 
 פיגועי טרור נגד ישראלים בישראל ובשטחים ב-2022
 גל הטרור בישראל (2023)
 מבצע שובר גלים
 הלחימה ברצועת עזה לאחר מבצע שומר החומות
 שיגור רקטות פלסטיניות לעבר ישראל
 מבצע מגן וחץ
 מבצע בית וגן
 מתקפת הפתע על ישראל (2023)
 מלחמת חרבות ברזל

קישורים חיצוניים

{|
!
|-
|
|}

הערות שוליים 

|-
|
{|class="toccolours mw-collapsible mw-collapsed
!פברואר
|-
|
|}
|-
|
{|class="toccolours mw-collapsible mw-collapsed
!מרץ
|-
|
|}
|-
|
{|class="toccolours mw-collapsible mw-collapsed
!אפריל
|-
|
|}
|-
|
{|class="toccolours mw-collapsible mw-collapsed
!מאי
|-
|
|}
|-
|
{|class="toccolours mw-collapsible mw-collapsed
!יוני
|-
|
|}
|-
|
{|class="toccolours mw-collapsible mw-collapsed
!יולי
|-
|
|}
|-
|
{|class="toccolours mw-collapsible mw-collapsed
!אוגוסט
|-
|
|}
|-
|
{|class="toccolours mw-collapsible mw-collapsed
!ספטמבר
|-
|
|}
|-
|
{|class="toccolours mw-collapsible mw-collapsed
!אוקטובר
|-
|
|}
|-
|
{|class="toccolours mw-collapsible mw-collapsed
!נובמבר
|-
|
|}
|-
|
{|class="toccolours mw-collapsible mw-collapsed
!דצמבר
|-
|
|}
|}

2023 בישראל
טרור פלסטיני